Diari Oficial de la Generalitat Valenciana


Sumari del DOGV 3335, del 22-09-1998 (1998/7932)

DECRET 119/1998, d'1 de setembre, del Govern Valencià, pel qual accepta la cessió gratuïta de la propietat de l'immoble de 5.046 metres quadrats de superfície, situat a la intersecció de la carretera C-3317 Elx-Aspe (avui CV-85) amb la ITV d'Elx.
------------------------------------------------------------------------------------------------------------------------------------------------------------------------------------------------------------------------------------------------------

Permalink ELI

**https://dogv.gva.es/va/eli/es-vc/d/1998/09/01/119/dof/vci/html**

### Dades del document

Número de DOGV
:   3335

Data del DOGV
:   22-09-1998

Secció del DOGV
:   III. CONVENIS I ACTES - G) ALTRES ASSUMPTES

Número del document
:   1998/7932


Data del document
:   01-09-1998

Organisme emissor
:   Conselleria d'Economia, Hisenda i Administració Pública

Tipus de document
:   Decret

DECRET 119/1998, d'1 de setembre, del Govern Valencià, pel qual accepta la cessió gratuïta de la propietat de l'immoble de 5.046 metres quadrats de superfície, situat a la intersecció de la carretera C-3317 Elx-Aspe (avui CV-85) amb la ITV d'Elx. [1998/A7932]
  
El conseller delegat del Sepiva, SA, senyor José Antonio Manteca Pérez, actuant en representació de l'assenyalada mercantil segons consta en la delegació conferida amb data 7 de setembre de 1995 pel seu Consell d'Administració, va cedir a la Generalitat Valenciana un terreny de 5.046 metres quadrats, situat a la partida Carrús d'Elx, intersecció de la carretera 3317 Elx-Aspe (avui CV-85) amb la ITV d'Elx.
  
La cessió es realitza amb la finalitat d'afavorir l'accés a la ITV d'Elx des de l'esmentada C-3317 d'Elx-Aspe (avui CV-85), integrant-se aquest accés en la xarxa autonòmica de carreteres.
  
Mitjançant Resolució de data 5 de juny de 1995, de la Direcció General d'Energia del Ministeri d'Indústria i Energia, es va instruir expedient d'expropiació forçosa per a la construcció del gasoducte València-Alacant. Com a conseqüència d'aquest, fou afectada amb una servitud permanent de pas una franja de 103 metres en la parcel·la situada a l'oest de la carretera, i amb data 13 de desembre de 1995 es va subscriure la corresponent acta prèvia a l'ocupació.
  
Segons informe del Servei de Carreteres de la Conselleria d'Obres Públiques, Urbanisme i Transports, les obres de condicionament dels terrenys objecte de la cessió acabaren el dia 21 de juny de 1995, per això la conselleria esmentada ha proposat l'acceptació de la cessió de terrenys efectuada pel Sepiva.
  
D'acord amb el que disposa l'article 22 de la Llei 3/1986, de 24 d'octubre, de Patrimoni de la Generalitat Valenciana, correspon al Govern Valencià l'acceptació de la cessió gratuïta indicada.
  
Per això, a proposta del conseller d'Economia, Hisenda i Administració Pública i amb la deliberació prèvia del Govern Valencià en la reunió del dia 1 de setembre de 1998,
  
DECRETE
  
Article 1
  
Acceptar la cessió gratuïta de la propietat, realitzada pel Sepiva, SA, de la propietat de l'immoble de 5.046 metres quadrats de superfície, situat en la partida de Carrús d'Elx, intersecció de la carretera C-3317 Elx-Aspe (avui CV-85) amb la ITV d'Elx, format per dos trossos separats per la carretera, els límits del qual són els següents:
  
1. El situat a l'oest de la carretera, de 38 àrees, 77 centiàrees i 37 decímetres quadrats. Confronta al nord amb el senyor Salvador Pomares Molina; sud, amb resta de finca d'on se segrega; est, carretera d'Aspe a Elx i resta de finca d'on se segrega, i oest, amb resta de la finca d'on se segrega.
  
2. El situat a l'est de la carretera, d'11 àrees, 69 centiàrees i 8 decímetres quadrats. Confronta: pel nord, amb resta de finca d'on se segrega; sud, amb resta de finca d'on se segrega i forest pública, i oest, carretera d'Aspe i resta de finca d'on se segrega.
  
Aquesta finca es troba inscrita en el Registre de la Propietat d'Elx 1, secció Salvador, tom 1266, llibre 875, foli 183, finca 69.593.
  
És part de la parcel·la cadastral 8 del polígon 179 del terme municipal d'Elx.
  
Segons expedient d'expropiació instruït mitjançant Resolució de 5 de juny de 1995, de la Direcció General d'Energia del Ministeri d'Indústria i Energia, la parcel·la indicada amb el número 1 està gravada amb una servitud permanent de pas que ocupa una franja de 103 metres per la qual discorre el gasoducte València-Alacant.
  
Article 2
  
L'immoble la propietat del qual s'accepta s'integra en el domini públic de la Generalitat Valenciana, dins de la xarxa autonòmica de carreteres com accés a la ITV d'Elx.
  
Article 3
  
Les despeses que ocasione la subscripció del corresponent document públic aniran a càrrec de la Generalitat Valenciana.
  
Article 4
  
El dret de propietat derivat d'aquesta cessió s'haurà d'incorporar a l'Inventari General de Béns i Drets de la Generalitat Valenciana, i inscriure's al seu nom en el Registre de la Propietat.
  
DISPOSICIÓ FINAL
  
La Conselleria d'Economia, Hisenda i Administració Pública realitzarà els tràmits necessaris per a fer efectiu el que disposa aquest decret.
  
València, 1 de setembre de 1998
  
El president de la Generalitat Valenciana,
  
EDUARDO ZAPLANA HERNÁNDEZ-SORO
  
El conseller d'Economia, Hisenda i Administració Pública,
  
JOSÉ LUIS OLIVAS MARTÍNEZ


Còpia Permalink ELI